Na osnovu člana 15 Odluke o Etičkoj komisiji za lokalne službenike i namještenike („Sl. list CG - opštinski propisi“ br. 24/10), Odbor za izbor i imenovanja Skupštine opštine Tivat,objavljuje

**J A V N I P O Z I V**

**za predlaganje kandidata za predsjednika i članove Etičke komisije za lokalne službenike i namještenike u opštini Tivat**

1. **Za članove Etičke komisije** biraju se:

- jedan predstavnik iz reda građana;

- jedan predstavnik iz reda zaposlenih u organima lokalne uprave;

- jedan predstavnik iz reda zaposlenih u javnim službama (javnim preduzećima, javnim

ustanovama i organizacijama čiji je osnivač opština);

- jedan predstavnik iz reda zaposlenih u lokalnim medijima;

- jedan predstavnik nevladinih organizacija.

**2. Za člana Etičke komisije** **može biti izabrano lice** koje:

- posjeduje visoke etičke vrijednosti i uživa ugled i poštovanje u svojoj sredini;

- ima prebivalište na teritoriji opštine.

**3. Pravo predlaganja kandidata** imaju: građanin, grupa građana, zaposleni u organima lokalne uprave, nevladine organizacije koje imaju sjedište na području opštine Tivat i zaposleni u javnim službama i zaposleni u lokalnim javnim medijima.

**4. Ovlašćeni predlagači iz tačke 3.** poziva imaju pravo predložiti najviše po jednog kandidata.

**5. Za člana ne može biti izabrano** lice koje je:

- izabrani predstavnik ili funkcioner u smislu odredaba Etičkog kodeksa izabranih predstavnika i funkcionera

- funkcioner ili član organa političke partije (predsjednik partije, članovi predsjednštva, njihovi zamjenici, članovi izvršnih i glavnih odbora kao i drugi partijski funcioneri)

- pravosnažno osuđeno za krivično djelo koje ga čini nepodobnim za članstvo u Etičkoj komisiji

**6. Ovlašćeni predlagač za člana iz reda građana dostavlja**:

- predlog sa kraćom biografijom kandidata,

- potpisanu izjavu kandidata da ispunjava uslove u skladu sa tačkom 8. ovog poziva,

- dokaz o prebivalištu kandidata,

**7. Ovlašćeni predlagač za člana iz reda zaposlenih u organima lokalne uprave dostavlja, zaposlenih u javnim službama, zaposlenih u lokalnim medijima**

- predlog sa kraćom biografijom kandidata,

- potpisanu izjavu kandidata da ispunjava uslove u skladu sa tačkom 5. ovog poziva,

- dokaz o prebivalištu kandidata,

- izjavu kandidata da prihvata kandidaturu

- dokaz o radnom odnosu kandidata

**8**. **Ovlašćeni predlagač za člana iz reda nevladinih organizacija dostavlja**:

- predlog sa kraćom biografijom kandidata

- potpisanu izjavu kandidata da ispunjava uslove u skladu sa tačkom 5.ovog poziva

- dokaz o prebivalištu kandidata

- izjavu kandidata da prihvata kandidaturu

- dokaz o članstvu kandidata

Predlozi se dostavljaju **Odboru za izbor i imenovanja Skupštine opštine Tivat, neposredno ili poštom na adresu Trg magnolija 1, 85320 Tivat (zgrada opštine), u roku od 30 dana od dana objavljivanja javnog poziva.**

Odbor za izbor i imenovanja će u roku od 15 dana od dana isteka roka za dostavljanje predloga utvrditi predlog kandidata za članove Etičke komisije. Skupština opštine u roku od 60 dana od dana dostavljanja predloga donosi odluku o izboru članova Etičke komisije.

Broj:

Tivat, 23.04.2021.godine

**Odbor za izbor i imenovanja**

**Predsjednica**

**Ankica Bogdanović**